Diari Oficial de la Generalitat Valenciana


Sumari del DOGV 9631, del 04-07-2023 (2023/7470)

Aclariments a aspectes puntuals de la convocatòria corresponent a la línia de finançament bonificat REACTIVA FEDER.
-------------------------------------------------------------------------------------------------------------------

### Dades del document

Número de DOGV
:   9631

Data del DOGV
:   04-07-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/7470


Data del document
:   29-06-2023

Organisme emissor
:   Institut Valencià de Finances

Tipus de document
:   Anunci

Anàlisi jurídica

 Descriptors 

:   * Institut Valencià de Finances
    * ajuda pública

Aclariments a aspectes puntuals de la convocatòria corresponent a la línia de finançament bonificat REACTIVA FEDER. [2023/7470]  
L'article 27 de la convocatòria de la línia de finançament bonificat REACTIVA FEDER, Resolució de 26 de setembre de 2022, del director general de l'Institut Valencià de Finances (DOGV 9439), faculta a la Direcció General de l'Institut, a petició pròpia o de tercers interessats, a publicar tant en la pàgina web de la mateixa institució com en el Diari Oficial de la Generalitat Valenciana, aclariments o interpretacions d'aquells articles de la referida Convocatòria que puguen resultar confusos per als potencials beneficiaris.  
«Vint-i-seté. Aclariments sobre aspectes puntuals de la convocatòria  
  
Correspondrà a la Direcció General de l'IVF establir criteris interpretatius en relació amb la present Convocatòria, elaborats a petició pròpia o sota sol·licitud de qualsevol beneficiari potencial del finançament bonificat. L'IVF inclourà una bústia d'accés públic en la seua pàgina web (http://prestamos.ivf.es), a fi que els beneficiaris de la línia puguen sol·licitar els aclariments que consideren pertinents. Aquelles qüestions que requerisquen interpretació d'algun article seran objecte de Resolució d'Aclariment per part de la Direcció General. Aquestes resolucions seran publicades en la pàgina web de l'IVF i en el Diari Oficial de la Generalitat Valenciana.»  
En aquest sentit, recentment es va publicar en el Diari Oficial de la Generalitat Valenciana (DOGV 9618) l'Acord de 6 de juny de 2023, del Consell General de l'Institut Valencià de Finances, pel qual es modifica la línia de finançament bonificat REACTIVA FEDER. En virtut d'aquest acord, s'amplia el termini per a la justificació del destí del finançament en operacions afectades a fons FEDER, i se simplifica substancialment el procediment dissenyat per a justificar el finançament de la inversió en capital circulant, establit en l'article 13.3 de la Convocatòria, de manera que ara s'entén justificat el préstec si el valor nominal del mateix és inferior o igual a l'increment ajustat del fons de maniobra registrat en l'exercici en què se sol·licita i, si escau, desemborsa el préstec, sense necessitat de presentar a l'institut una estimació d'aquest increment ajustat a meitat d'exercici, elaborada per expert independent.  
  
El dubte se suscita quant a l'eficàcia d'aquesta modificació en la convocatòria, perquè el tercer punt de l'acord del Consell General estableix que la modificació serà aplicable a les sol·licituds que es troben en tramitació:  
«Tercer  
El present acord entrarà en vigor i serà aplicable des de l'endemà de la seua aprovació pel Consell General, sent aplicable a les sol·licituds que actualment es troben en tramitació.»  
No obstant l'anterior, ha d'entendre's que les modificacions relatives a la justificació de les operacions han d'aplicar-se a la totalitat dels préstecs atorgats a l'empara de la Convocatòria i no únicament a aquells que es trobaven en tramitació en el moment de la publicació de l'acord en el DOGV.  
  
València, 29 de juny de 2023.- El director general de l'Institut Valencià Finances: Manuel Illueca Muñoz.